Πρωτάθλημα Ελλάδας ράγκμπι λιγκ ανδρών

Το Πρωτάθλημα Ελλάδας ράγκμπι λιγκ διοργανώνεται από την Ελληνική Ομοσπονδία Ράγκμπι Λιγκ. Η πρώτη διοργάνωση διεξήχθη την περίοδο 2013–14. Μια ομάδα ράγκμπι λιγκ αποτελείται από 13 παίκτες.

Ιστορία 
Μετά από άκαρπες προσπάθειες δημιουργίας ομοσπονδίας στην Ελλάδα την πρώτη δεκαετία του 21ου αιώνα, η ομοσπονδία ιδρύθηκε τελικά το 2013 μετά από νέες προσπάθειες ομάδων του Πειραιά, και παρά την επιθυμία της Ελληνικής Ομοσπονδίας Ράγκμπι (υπεύθυνη για διοργανώσεις Ράγκμπι γιούνιον) να την εμποδίσει, υποστηρίζοντας πως μόνο αύτη είχε το δικαιώμα οργάνωσης κάθε μορφής ράγκμπι στην Ελλάδα. Το 2013 έγινε μέλος-παρατηρητής της Ευρωπαϊκής ομοσπονδίας, ενώ στις 14 Φεβρουαρίου 2014 αναγνωρίστηκε ως συνεργαζόμενο μέλος. Το 2016 η Γ.Γ.Α. αναγνώρισε το άθλημα του ράγκμπι λιγκ, το οποίο υπάγεται πλέον στην Ελληνική Ομοσπονδία Μοντέρνου Πεντάθλου.

Πρώτος Πρόεδρος της Ε.Ο.Ρ.Λ. αναδείχθηκε ο Αναστάσιος Πανταζίδης. Το 2015 εκλέχθηκε η Κωνσταντίνα Γεωργά και μετά την παραίτησή της, εκλέχθηκε ο Κωνσταντίνος Τζεβελέκος. Στις αρχαιρεσίες του 2016, εκλέχθηκε Πρόεδρος η Κωνσταντίνα Γεωργά και πάλι.

Διοργανώσεις  
Το 2012 η "Επιτροπή για την ίδρυση Ελληνικής Ομοσπονδίας Ράγκμπυ Λιγκ" (Α.Ε.Μ.Κ.Χ.) διοργάνωσε το πρώτο πρωτάθλημα στην Ελλάδα, το Παναττικό Πρωτάθλημα 2012-13, στο οποίο μετείχαν τρεις σύλλογοι της Αττικής (Προμηθέας Ρέντη, ΑΕΚ Κοκκινιάς, Πήγασος Νέου Κόσμου). Πρώτος νικητής αναδείχθηκε ο Προμηθέας Νίκαιας-Ρέντη. Ταυτόχρονα έγινε το Κύπελλο 7's, με την κάθε ομάδα να αποτελείται από επτά παίκτες, και κυπελλούχο τον Προμηθέα (συμμετείχαν επίσης η ΑΕΚ Κοκκινιάς και η Νεάπολη Λακωνίας). Μετά το τέλος του πρωταθλήματος, διεξήχθη η διοργάνωση του κυπέλλου 9's, που ολοκληρώθηκε μέσα σε μία μέρα και παίζεται με μία παραλλαγή του ράγκμπι λιγκ με μικρές διαφορές στους κανόνες και την κάθε ομάδα να αποτελείται από 9 παίκτες. Συμμετείχαν η Ροδιακή Ενότητα Ράγκμπυ, η ΑΕΚ Κοκκινιάς, ο Προμηθέας Ρέντη και ο Πήγασος Νέου Κόσμου. Την περίοδο 2013-14 διοργανώθηκε για πρώτη φορά το πρωτάθλημα Ελλάδας σε δύο κατηγορίες, την Α' Εθνική με πέντε ομάδες (Ιππότες Ρόδου, Α.Σ. Άρης Πετρούπολης Αθηνών, ΑΕΚ Κοκκινιάς, Α.Π.Σ. Πήγασος Νέου Κόσμου, Προμηθέας Νίκαιας-Ρέντη) και τη Β' Εθνική με τέσσερις ομάδες (Νεάπολη Λακωνίας, Πήγασος Β', Προμηθέας Β', ΑΕΚ Παλαιάς Κοκκινιάς). Πρώτη πρωταθλήτρια στην Ελλάδα αναδείχθηκε η ομάδα των Ιπποτών Ρόδου.

Στο πρωτάθλημα 2014-2015 συμμετείχαν ο Πήγασος Νέου Κόσμου, ο Πυρρίχιος Ασπροπύργου, η ΑΕΚ Κοκκινιάς, ο Άρης Πετρούπολης και οι Ιππότες Ρόδου. Οι Ιππότες αποχώρησαν πριν τον τελικό και πρωταθλητής ανακηρύχθηκε ο Πήγασος Ν.Κόσμου. Το Κύπελλο 9 παικτών διεξήχθη στη Νίκαια. Τη σεζόν 2015-16 προγραμματίστηκαν πρωταθλήματα Νοτίου και Βορείου Ομίλου, όμως το δεύτερο δεν διεξήχθη, οπότε ο νικητής του Νότιου ομίλου αναδείχθηκε πρωταθλητής Ελλάδας. Συμμετείχαν ο Αγ.Θωμάς, ο Πυρρίχιος Ασ. και η ΑΕΚΚ με πρωταθλητή τον Πυρρίχιο.. Στις 6/12/2015 διεξήχθη τουρνουά 9 παικτών στη Θεσσαλονίκη, όπου νικητής αναδείχθηκε ο Αγ.Θωμάς. Συμμετείχαν ακόμα: Πυρρίχιος Ασπρ., ΑΟΚ/Lions και Θεσσαλονίκη.

Πριν την αναγνώριση του αθλήματος

Υπό την ΕΟΜΟΠ

Πρωτάθλημα ΧΙΙΙ

Πρωτάθλημα ΑΝΑΠΤΥΞΗΣ 9's

Μάχη Αττικής 
Η μάχη της Αττικής είναι ένας αγώνας που διεξάγεται μετά το τέλος της αγωνιστικής περιόδου ανάμεσα στις μικτές ομάδες Αθήνας και Πειραιά.

1ος αγώνας, 10/7/2013: Αθήνα-Πειραιάς 32-16
Στον πρώτο αγώνα που διεξήχθη μετά το τέλος της περιόδου 2012-13, επικράτησε η μικτή Αθήνας που αποτελείτο από παίκτες των Πήγασου Ν. Κόσμου και του Άρη Πετρούπολης (η μικτή Πειραιά αποτελείτο από παίκτες των Προμηθέα Ρέντη και ΑΕΚ Κοκκινιάς).

Ομάδες

Παραπομπές

Εξωτερικοί σύνδεσμοι 
Ελληνική Ομοσπονδία Μοντέρνου Πεντάθλου
Επίσημη ιστοσελίδα
Ιστολόγιο ράγκμπι λιγκ

Ράγκμπι λιγκ
Ραγκμπι Λιγκ